CELEX: 32022R0208
Language: et
Date: 2021-12-14 00:00:00
Title: Komisjoni delegeeritud määrus (EL) 2022/208, 14. detsember 2021, millega muudetakse määrust (EL) nr 139/2014 igailmalende käsitlevate nõuete osas (EMPs kohaldatav tekst)

17.2.2022   
               
               
                  ET
               
               
                  Euroopa Liidu Teataja
               
               
                  L 35/1
               
            
         KOMISJONI DELEGEERITUD MÄÄRUS (EL) 2022/208,
         14. detsember 2021,
         millega muudetakse määrust (EL) nr 139/2014 igailmalende käsitlevate nõuete osas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 4. juuli 2018. aasta määrust (EL) 2018/1139, mis käsitleb tsiviillennunduse valdkonna ühisnorme ja millega luuakse Euroopa Liidu Lennundusohutusamet ning millega muudetakse Euroopa Parlamendi ja nõukogu määrusi (EÜ) nr 2111/2005, (EÜ) nr 1008/2008, (EL) nr 996/2010, (EL) nr 376/2014 ja Euroopa Parlamendi ja nõukogu direktiive 2014/30/EL ning 2014/53/EL ning tunnistatakse kehtetuks Euroopa Parlamendi ja nõukogu määrused (EÜ) nr 552/2004 ja (EÜ) nr 216/2008 ning nõukogu määrus (EMÜ) nr 3922/91, (1) eriti selle artikli 39 lõiget 1,
         ning arvestades järgmist:
         
                     (1)
                  
                  
                     Komisjoni määruses (EL) nr 139/2014 (2) on sätestatud lennuväljadega seotud nõuded ja haldusmenetlused, sealhulgas sätted, milles käsitletakse maapealse liikluse juhtimis- ja kontrollisüsteemi ning piiratud nähtavusega lendude käitamist lennuväljadel.
                  
               
                     (2)
                  
                  
                     Selleks et viia need sätted kooskõlla rahvusvahelise tsiviillennunduse konventsiooni 6. ja 14. lisaga ning Rahvusvahelise Tsiviillennunduse Organisatsiooni (ICAO) dokumendiga 9365, on vaja kehtestada lennuväljadel igailmalendude käitamist käsitlevad rakenduseeskirjad, millega tagatakse asjakohaste visuaalsete ja mittevisuaalsete vahendite ning muude lennuväljaseadmete kättesaadavus, nõutava teabe kättesaadavus ja asjakohaste menetluste rakendamine.
                  
               
                     (3)
                  
                  
                     Määruse (EL) nr 139/2014 I lisa (Mõisted) tuleks muuta otsusekõrguse, instrumentaalraja, piiratud nähtavusega lendude, piiratud nähtavuse protseduuride, piiratud nähtavusega startimise, vähendatud käitamismiinimumidega lendude ja B-tüüpi instrumentaallähenemisega seotud mõistete osas.
                  
               
                     (4)
                  
                  
                     Määruse (EL) nr 139/2014 III lisas (ADR.OR-osa) on kindlaks määratud organisatsioonilised nõuded lennuvälja käitajatele. See lisa on visuaalseid ja mittevisuaalseid abivahendeid käsitleva õigusraamistiku, eelkõige meteoroloogiaseadmete osas aegunud, mistõttu tuleks seda muuta, et lisada konkreetsed nõuded igailmalendude toetamiseks vajalike visuaalsete ja mittevisuaalsete abivahendite ning muu varustuse kättesaadavuse ja hoolduse kohta.
                  
               
                     (5)
                  
                  
                     Määruse (EL) nr 139/2014 IV lisas (ADR.OPS-osa) on sätestatud lennuväljade käitamise nõuded. Seda lisa tuleks muuta, et lisada lennuvälja käitaja suhtes kohaldatavad konkreetsed käitamisprotseduurid, mis on seotud maapealse liikluse juhtimis- ja kontrollisüsteemi ning piiratud nähtavusega lendude teostamisega lennuväljadel.
                  
               
                     (6)
                  
                  
                     Määrust (EL) nr 139/2014 tuleks seetõttu vastavalt muuta.
                  
               
                     (7)
                  
                  
                     Vastavalt määruse (EL) 2018/1139 artikli 75 lõike 2 punktidele b ja c ning artikli 76 lõikele 1 koostas ja esitas Euroopa Liidu Lennundusohutusamet komisjonile arvamuse nr 02/2021 (3) rakenduseeskirjade kavandi kohta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL) nr 139/2014 muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. augustist 2022.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. detsember 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 212, 22.8.2018, lk 1.
         
            (2)  Komisjoni 12. veebruari 2014. aasta määrus (EL) nr 139/2014, millega kehtestatakse lennuväljadega seotud nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 44, 14.2.2014, lk 1).
         
            (3)  https://www.easa.europa.eu/document-library/opinions
      
      
         
            LISA
            Määrust (EL) nr 139/2014 muudetakse järgmiselt.
            
                        1.
                     
                     
                        I lisa muudetakse järgmiselt:
                        
                                    a)
                                 
                                 
                                    lisatakse punkt 16a:
                                    
                                                „(16a)
                                             
                                             
                                                „otsusekõrgus merepinnast (DA)“ või „otsusekõrgus (DH)“ – 3D-instrumentaallähenemistoimingu puhul kindlaks määratud kõrgus, mille juures tuleb algatada katkestatud lähenemise protseduur, kui lähenemise jätkamiseks puudub nõutav visuaalne orientiir;“
                                             
                                          
                              
                                    b)
                                 
                                 
                                    punkt 22 asendatakse järgmisega:
                                    
                                                „(22)
                                             
                                             
                                                „instrumentaalrada“ – üks järgmistest rajatüüpidest, mis on ette nähtud õhusõiduki käitamiseks instrumentaallähenemise protseduuride kohaselt:
                                                
                                                            1.
                                                         
                                                         
                                                            „mitte-täppislähenemisrada“ – rada, mis on varustatud visuaalsete vahenditega ja vähemalt ühe mittevisuaalse vahendiga ning mis on ette nähtud maandumiseks pärast A-tüüpi instrumentaallähenemist;
                                                         
                                                      
                                                            2.
                                                         
                                                         
                                                            „I kategooria täppislähenemisrada“ – rada, mis on varustatud visuaalsete vahenditega ja vähemalt ühe mittevisuaalse vahendiga ning mis on ette nähtud maandumiseks pärast B-tüüpi I kategooria instrumentaallähenemist;
                                                         
                                                      
                                                            3.
                                                         
                                                         
                                                            „II kategooria täppislähenemisrada“ – rada, mis on varustatud visuaalsete vahenditega ja vähemalt ühe mittevisuaalse vahendiga ning mis on ette nähtud maandumiseks pärast B-tüüpi II kategooria instrumentaallähenemist;
                                                         
                                                      
                                                            4.
                                                         
                                                         
                                                            „III kategooria täppislähenemisrada“ – rada, mis on varustatud visuaalsete vahenditega ja vähemalt ühe mittevisuaalse vahendiga ning mis on ette nähtud maandumiseks pärast B-tüüpi III kategooria instrumentaallähenemist;“
                                                         
                                                      
                                          
                              
                                    c)
                                 
                                 
                                    lisatakse punkt 24c:
                                    
                                                „(24c)
                                             
                                             
                                                „piiratud nähtavusega lennud ” – lähenemis- või starditoimingud rajal, kus nähtavus on alla 550 m või otsusekõrgus alla 200 jala;“
                                             
                                          
                              
                                    d)
                                 
                                 
                                    punkt 25 asendatakse järgmisega:
                                    
                                                „(25)
                                             
                                             
                                                „piiratud nähtavuse protseduurid“ – lennuväljal kasutatavad protseduurid, mille eesmärk on tagada ohutus piiratud nähtavusega lennu korral;“
                                             
                                          
                              
                                    e)
                                 
                                 
                                    punkt 26 asendatakse järgmisega:
                                    
                                                „(26)
                                             
                                             
                                                „start piiratud nähtavusega (LVTO)“ – start tingimustes, kus nähtavus rajal on alla 550 m;“
                                             
                                          
                              
                                    f)
                                 
                                 
                                    punkt 27 jäetakse välja;
                                 
                              
                                    g)
                                 
                                 
                                    lisatakse punkt 34c:
                                    
                                                „(34c)
                                             
                                             
                                                „vähendatud käitamismiinimumidega lennud“ – lennud, mille puhul kasutatakse konkreetset õhusõidukit või maapealseid seadmeid või õhusõidukite ja maapealsete seadmete kombinatsiooni, et võimaldada järgmist:
                                                
                                                            a)
                                                         
                                                         
                                                            konkreetse lennuliigi puhul saab kohaldada lennuvälja standardsetest käitamismiinimumidest madalamaid käitamismiinimume;
                                                         
                                                      
                                                            b)
                                                         
                                                         
                                                            nähtavusnõudeid on võimalik täita või leevendada;
                                                         
                                                      
                                                            c)
                                                         
                                                         
                                                            vajatakse vähem maapealseid rajatisi;“
                                                         
                                                      
                                          
                              
                                    h)
                                 
                                 
                                    punkt 35 jäetakse välja;
                                 
                              
                                    i)
                                 
                                 
                                    punkt 47b asendatakse järgmisega:
                                    
                                                „(47b)
                                             
                                             
                                                „B-tüüpi instrumentaallähenemine“ – instrumentaallähenemine, mille puhul otsusekõrgus on alla 75 m (250 jala) ja mis liigitatakse järgmiselt:
                                                
                                                            1.
                                                         
                                                         
                                                            I kategooria (CAT I): otsusekõrgus on vähemalt 60 m (200 jalga) ja nähtavus vähemalt 800 m või nähtavus rajal on vähemalt 550 m;
                                                         
                                                      
                                                            2.
                                                         
                                                         
                                                            II kategooria (CAT II): otsusekõrgus on alla 60 m (200 jala), kuid vähemalt 30 m (100 jalga), ja nähtavus rajal on vähemalt 300 m;
                                                         
                                                      
                                                            3.
                                                         
                                                         
                                                            III kategooria (CAT III): otsusekõrgus on alla 30 m (100 jala) või seda ei kohaldata ja nähtavus rajal on alla 300 m või rajal nähtavuse piiranguid ei kohaldata“.
                                                         
                                                      
                                          
                              
                  
                        2.
                     
                     
                        III lisa punktile ADR.OR.C.005 lisatakse alapunkt e:
                        
                                    „e)
                                 
                                 
                                    Selleks et tagada õhusõiduki ohutu käitamine lennuväljal, teeb lennuvälja käitaja otse või kolmandate isikutega sõlmitud kokkulepete kaudu kättesaadavaks visuaalsed ja mittevisuaalsed vahendid, meteoroloogiaseadmed ning muud seadmed, mis vastavad lennuväljal teostava lennutegevuse liigile, ning hooldab neid.“
                                 
                              
                  
                        3.
                     
                     
                        IV lisa muudetakse järgmiselt:
                        
                                    a)
                                 
                                 
                                    A alajaole lisatakse punktid ADR.OPS.A.070, ADR.OPS.A.075, ADR.OPS.A.080 ja ADR.OPS.A.085:
                                    „ADR.OPS.A.070. Teave lennuvälja valgustussüsteemi kohta
                                    
                                    Lennuvälja käitaja edastab aeronavigatsiooniteabe teenistusele teabe lennuvälja valgustussüsteemi nende osade kohta, kus valgustusüksusteks on valgusdioodiga (LED) valgusallikad.
                                    
                                       ADR.OPS.A.075. Kaardid
                                    
                                    Lennuvälja käitaja tagab kas otse või kolmandate isikutega sõlmitud kokkulepete kaudu, et aeronavigatsiooniteabe teenuste osutaja avaldab asjaomase lennuväljaga seotud kaardid lennundusteabe kogumikus (AIP).
                                    
                                       ADR.OPS.A.080. Teave raadionavigatsiooni- ja maandumisseadmete kohta
                                    
                                    
                                                a)
                                             
                                             
                                                Lennuvälja käitaja tagab kas otse või kolmandate isikutega sõlmitud kokkulepete kaudu, et teave lennuväljal toimuva instrumentaallähenemise ja terminaliala protseduuridega seotud raadionavigatsiooni- ja maandumisseadmete kohta edastatakse aeronavigatsiooniteabe teenistustele.
                                             
                                          
                                                b)
                                             
                                             
                                                Alapunktis a osutatud teave sisaldab järgmist:
                                                
                                                            (1)
                                                         
                                                         
                                                            seadmete liik;
                                                         
                                                      
                                                            (2)
                                                         
                                                         
                                                            magnetdeklinatsioon lähima kraadini, kui see on asjakohane;
                                                         
                                                      
                                                            (3)
                                                         
                                                         
                                                            instrumentaalmaandumissüsteemi (ILS)/mikrolainemaandumissüsteemi (MLS)/satelliitnavigatsioonil põhineva maandumissüsteemi (GLS), satelliitnavigatsiooni (GNSS) põhisüsteemi ja satelliidipõhise tugisüsteemi (SBAS) puhul toetatavate toimingute liik;
                                                         
                                                      
                                                            (4)
                                                         
                                                         
                                                            instrumentaalmaandumissüsteemi (ILS) klassifikatsioon;
                                                         
                                                      
                                                            (5)
                                                         
                                                         
                                                            maapealse tugisüsteemi (GBAS) rajatiste klassifikatsioon ja lähenemisrajatis(t)e nimetus(ed);
                                                         
                                                      
                                                            (6)
                                                         
                                                         
                                                            VHF-ringsuunalise raadiomajaka (VOR)/instrumentaalmaandumissüsteemi (ILS)/mikrolainemaandumissüsteemi (MLS) puhul ka VHF-ringsuunalise raadiomajaka (VOR) deklinatsioon lähima kraadini, mida kasutatakse seadme tehniliseks vastavusseviimiseks;
                                                         
                                                      
                                                            (7)
                                                         
                                                         
                                                            tunnus, kui see on nõutav;
                                                         
                                                      
                                                            (8)
                                                         
                                                         
                                                            sagedus(ed), kanali number (numbrid), teenuseosutaja ja vajaduse korral lähenemis- ja/või maandumisprotseduuri tunnus(ed) (RPI);
                                                         
                                                      
                                                            (9)
                                                         
                                                         
                                                            vajaduse korral töötunnid;
                                                         
                                                      
                                                            (10)
                                                         
                                                         
                                                            vajaduse korral saateantenni asukoha geograafilised koordinaadid kraadides, minutites, sekundites ja kümnendsekundites;
                                                         
                                                      
                                                            (11)
                                                         
                                                         
                                                            kaugusmõõdusüsteemi (DME) saateantenni kõrgustasand lähima 30 meetrini (100 jalani) ja kaugusmõõdusüsteemi täppisseadme (DME/P) kõrgustasand lähima 3 meetrini (10 jalani), maapealse tugisüsteemi (GBAS) viitepunkti kõrgustasand lähima meetri või jalani ja punkti ellipsoidaalne kõrgus lähima meetri või jalani; satelliidipõhise tugisüsteemi (SBAS) puhul maandumisläve punkti (LTP) või fiktiivse lävepunkti (FTP) ellipsoidaalne kõrgus lähima meetri või jalani;
                                                         
                                                      
                                                            (12)
                                                         
                                                         
                                                            teenindusala raadius maapealse tugisüsteemi (GBAS) viitepunktist lähima kilomeetri või meremiilini ning
                                                         
                                                      
                                                            (13)
                                                         
                                                         
                                                            märkused.
                                                         
                                                      
                                          
                                       ADR.OPS.A.085. Teave visuaalse segmendi pinnaga (VSS) lõikumise kohta
                                    
                                    Lennuvälja käitaja tagab kas otse või kolmandate isikutega sõlmitud kokkulepete kaudu, et aeronavigatsiooniteabe teenistustele esitatakse teave visuaalse segmendi pinnaga (VSS) lõikumise kohta, sealhulgas sellest mõjutatud protseduuride ja protseduurimiinimumide kohta.“;
                                 
                              
                                    b)
                                 
                                 
                                    B-alajagu muudetakse järgmiselt:
                                    
                                                i)
                                             
                                             
                                                punkti ADR.OPS.B.030 muudetakse järgmiselt:
                                                
                                                            —
                                                         
                                                         
                                                            alapunkt a asendatakse järgmisega:
                                                            
                                                                        „a)
                                                                     
                                                                     
                                                                        Lennuvälja käitaja tagab, et lennuväljal rakendatakse maapealse liikluse juhtimis- ja kontrollisüsteemi (SMGCS). Maapealse liikluse juhtimise ja kontrollimise süsteem (SMGCS) peab
                                                                        
                                                                                    1)
                                                                                 
                                                                                 
                                                                                    võtma arvesse lennuvälja planeeringu parameetreid ning käitamis- ja ilmastikutingimusi, samuti inimteguri põhimõtteid;
                                                                                 
                                                                              
                                                                                    2)
                                                                                 
                                                                                 
                                                                                    olema kavandatud viisil, mis aitab vältida:
                                                                                    
                                                                                                i)
                                                                                             
                                                                                             
                                                                                                kasutusel oleva raja tahtmatut loata hõivamist õhusõidukite ja sõidukite poolt ning
                                                                                             
                                                                                          
                                                                                                ii)
                                                                                             
                                                                                             
                                                                                                kokkupõrkeid õhusõidukite vahel ning õhusõidukite ja sõidukite või objektide vahel liiklusala mis tahes osas ning
                                                                                             
                                                                                          
                                                                              
                                                                                    3)
                                                                                 
                                                                                 
                                                                                    olema toetatud asjakohaste vahendite ja menetlustega.“;
                                                                                 
                                                                              
                                                                  
                                                      
                                                            —
                                                         
                                                         
                                                            lisatakse alapunkt d:
                                                            
                                                                        „d)
                                                                     
                                                                     
                                                                        Lennuvälja käitaja kooskõlastab lennuliiklusteenuste osutajaga maapealse liikluse juhtimise ja kontrollimise süsteemi (SMGCS) protseduuride väljatöötamise lennuväljal.“;
                                                                     
                                                                  
                                                      
                                          
                                                ii)
                                             
                                             
                                                punkt ADR.OPS.B.045 asendatakse järgmisega:
                                                „ADR.OPS.B.045. Piiratud nähtavuse protseduurid
                                                
                                                
                                                            a)
                                                         
                                                         
                                                            Lennuvälja käitaja tagab, et lennuväljal on olemas asjakohased lennuväljaseadmed ja -rajatised ning et kehtestatakse asjakohased piiratud nähtavuse protseduurid ja rakendatakse neid, kui lennuvälja kavatsetakse kasutada järgmisteks käitamistoiminguteks:
                                                            
                                                                        1)
                                                                     
                                                                     
                                                                        start piiratud nähtavusega;
                                                                     
                                                                  
                                                                        2)
                                                                     
                                                                     
                                                                        lähenemis- ja maandumistoimingud, mille puhul nähtavus rajal (RVR) on alla 550 m või otsusekõrgus (DH) alla 200 jala (60 m);
                                                                     
                                                                  
                                                                        3)
                                                                     
                                                                     
                                                                        toimingud, mille puhul kohaldatakse vähendatud käitamismiinimume, kui tegelik nähtavus rajal (RVR) on alla 550 m.
                                                                     
                                                                  Piiratud nähtavuse protseduuride puhul kooskõlastatakse õhusõidukite ja sõidukite liikumist ning liiklusalal toimuvat tegevust piiratakse või see keelatakse.
                                                         
                                                      
                                                            b)
                                                         
                                                         
                                                            Lennuvälja käitaja kehtestab koostöös lennuliiklusteenuste osutajaga piiratud nähtavuse protseduurid ja rakendab neid. Piiratud nähtavuse protseduurid peavad sisaldama nende ettevalmistamise, algatamise ja lõpetamise kriteeriume. Kriteeriumid põhinevad rajanähtavuse (RVR) ja pilvede kõrguse väärtustel.
                                                         
                                                      
                                                            c)
                                                         
                                                         
                                                            Lennuvälja käitaja teavitab vajaduse korral aeronavigatsiooniteabe teenuste osutajat ja lennuliiklusteenuste osutajat kõikidest lennuvälja seadmete ja rajatiste olukorra muutustest, mis mõjutavad piiratud nähtavusega lende.
                                                         
                                                      
                                                            d)
                                                         
                                                         
                                                            Lennuvälja käitaja esitab aeronavigatsiooniteabe teenuste osutajale lennundusteabe kogumikus (AIP) avaldamiseks teabe piiratud nähtavuse protseduuride kohta.
                                                         
                                                      
                                                            e)
                                                         
                                                         
                                                            Piiratud nähtavuse protseduurid ja kõik nende muudatused peab eelnevalt heaks kiitma pädev asutus.“